Í jólablaði Gestgjafans er að finna fjölbreytt efni og þar á meðal ljúffengar franskar krásir en frönsk bragðavika , Semaine du Goût eða Keimur eins hátíðin hefur verið kölluð á íslensku , var haldin á dögunum með fjölda spennandi viðburða . Við kíktum í heimsókn til frönsku sendiherrahjónanna , þeirra Graham Paul og Jacelyne Paul , en þau elduðu fyrir okkur nokkra rétti og þar á meðal „ farci charantais “ sem er réttur frá Poitou-Charentes en þau hjón eru frá borginni La Rochelle . Skemmst er frá því að segja að rétturinn bragðast afar vel og hentar sem meðlæti með jólasteikunum eða sem forréttur . fyrir 6 til 8 1 kg spínat 1 - 2 msk. olía til steikingar 1 kg hvíti hlutinn af blaðlauk , smátt skorinn 2 laukar , smátt skornir 500 g fleskteningur ( þykkt beikon í bitum ) , hægt að nota skinku 5 eggsalt og pipar eftir smekk 1 tsk. „ quatre épices “ , frönsk kryddblanda ( pipar , negull , múskat , engifer ) Hitið ofn í 180°C . Hreinsið spínatið og sjóðið í u.þ.b. 5 mín. í söltu vatni . Steikið blaðlaukinn og laukinn á pönnu með olíu , bætið fleskteningunum saman við og steikið áfram í nokkrar mín . Sigtið vatnið vel frá spínatinu , sláið eggin saman í skál og blandið lauknum og spínatinu saman við . Saltið og kryddið með pipar og kryddblöndunni . Smyrjið paté-form með smjöri og hellið eggjablöndunni í og setjið í ofninn í 35 - 45 mín . Bakan er tilbúin þegar myndast hefur einskonar skorða efst . Takið úr ofninum og kælið . Le farci charentais er borðaður kaldur og gott er að bera fram með honum majónes og salat .